
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,12.04.2011               

PL-x 156                     


AVIZ

asupra proiectului de Lege  privind aprobarea Ordonanţei de urgenţă a Guvernului nr.127/2010 pentru adoptarea unor măsuri destinate dezvoltării economico-sociale a zonei „Delta Dunării”, 

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.127/2010 pentru adoptarea unor măsuri destinate dezvoltării economico-sociale a zonei „Delta Dunării” , trimis cu adresa nr. PL x 156 din 30 martie 2011 şi înregistrat cu nr. 31/263 din  31 martie 2011.
Conform dispoziţiilor art.75 alin.(2) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi  completările ulterioare Camera Deputaţilor este Cameră decizională.

Senatul, în calitate de primă Cameră sesizată, a adoptat  proiectul de  lege conform art.115 alin.(5) teza a III-a din Constituţia României.
Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 12 aprilie 2011.

Membrii Comisiei au examinat iniţiativa legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1625 din 23  decembrie 2010.

În urma dezbaterilor, cu unanimitate de voturi, s-a hotărât avizarea favorabilă a proiectului de lege. 

În raport de obiectul şi conţinutul său,  proiectul de lege  face parte din categoria legilor ordinare. 

                      PREŞEDINTE,                                      SECRETAR,

                       Daniel BUDA                                Gabriel ANDRONACHE
Expert parlamentar

